Volgens Media24 Boeke se uitvoerende hoof, Eloise Wessels, is hierdie toekennings ná ses dekades steeds bewys van die talent en gehalte werk wat deur Suid-Afrikaanse skrywers gelewer word. “Ons is trots om vanjaar weer die topskrywers in die verskillende genres te vereer,” het sy gesê.
Die Media24 Boeke Literêre Pryse word toegeken aan boeke wat tussen 1 Januarie en 31 Desember 2014 by die Media24 Boeke-groep verskyn het. Die wenner in elke kategorie ontvang R35 000. In die kategorie vir geïllustreerde kinderboeke word die geld tussen die skrywer en die illustreerder verdeel.